google/wiki40b huggingface dataset:
Asparuchas

Valdymas

Kildinamas iš Dulo dinastijos, valdovo Kubrato, sukūrusio Didžiąją Bulgariją, sūnus. Greičiausiai jo valdymo metais buvo valstybės tarnautoju. Mirus Kubratui bolgarų valdovu tapo Asparucho brolis Batbajanas, bet 668 m. į Didžiąją Bulgariją įsiveržę chazarai valstybę sunaikino.
Asparucho vadovaujami bolgarai (30-50 tūkst. žmonių), traukdamiesi nuo chazarų, atsikraustė iš Dono žemupio į Dunojaus žiočių dešiniąją pakrantę. Užkariavęs čia gyvenusius slavus, jis įkūrė pirmąją Bulgarijos imperiją su sostine Pliskoje. Valstybė susikūrė pasinaudojusi tuo, kad Konstantinopolį buvo užpuolę arabai. Tačiau vėliau (680 m.) Bizantija surengė žygį prieš Asparucho bolgarus ir slavus. Asparuchas nugalėjo bizantiečius, po šios pergalės dar užkariavo Meziją, surengė žygį į Trakiją. 681 m. sutartimi imperatorius Konstantinas IV pripažino Bulgariją ir sutiko mokėti bolgarams duoklę. Chano mirties aplinkybės nežinomos, pagal vieną teorijų jis žuvo kovose su chazarais prie Dunojaus.
Kukmoras

Istorija

Kukmoras senovėje buvo marių kaimas, rašytiniuose šaltiniuose pirmąsyk minimas 1607 m. Netoli dabartinio miesto 1741 m. atidaryta vario kasykla. XIX a. pab. plėtota avalynės pramonė, varinių indų gamyba. Nuo 1923 m. – miesto tipo gyvenvietė, nuo 2017 m. – miestas.
Užvenčio Šatrijos Raganos gimnazija

Istorija

2002 m. pavadinta rašytojos Šatrijos Raganos (1877–1930) vardu.
Vyčio Kryžiaus ordino vėliava

Vėliavos kavalieriai

Vyčio Kryžiaus ordino vėliava apdovanotas Kaunas.
Acidalijos lyguma

Acidalijos lyguma – Marso šiaurinio pusrutulio tamsi lyguma tarp 10-50° v. ilgumos ir 35-55° š. platumos, ilgis 2300 km, daug kraterių. Ribojasi su Tarsio ir Arabijos vulkaniniais regionais. Lygumoje yra savo kalvomis garsus Kidonijos regionas.
Pavadinta Acidalijos šaltinio, kuriame Venera maudėsi su gracijomis, vardu.
Lukoil Baltija

UAB „LUKoil Baltija“ – rusiško kapitalo energetikos koncernas, koordinuojantis Baltijos šalyse veikiančių LUKoil grupės įmonių veiklą. Bendrovė LUKOIL BALTIJA įkurta 1992 lapkričio 12-ą dieną.
UAB „LUKoil Baltija“ - tai Baltijos regiono valdymo padalinys, apimantis Lietuvą, Latviją, Lenkiją, bei Suomiją. Jis valdo ir kontroliuoja Grupės įmonių veiklą šiuose regionuose.Dukterinių bendrovių valdymą vykdo centrinė holdingo bendrovė – UAB „LUKOIL BALTIJA“.
LUKOIL BALTIJA apyvarta 2014 metais siekė 2,185 mlrd,litų. Įmonėje dirba apie 1200 darbuotojų. 2014 metais LUKOIL BALTIJA valdė 115 degalinių. 
Generalinis direktorius - Ivanas Paleičikas.

Veikla

Pagrindinės veiklos kryptys yra prekyba naftos žaliava; bunkeruotė (laivų užpildymas degalais); mažmeninė ir didmeninė prekyba naftos produktais, suskystintom dujom ir tepalais per naftos bazes ir degalines; naftos bazių, degalinių ir autotransporto parko eksploatacija.
Genetiškai modifikuotas organizmas

GMO santrumpa

GMO – termino genetiškai modifikuoti organizmai sutrumpinimas. Šią sąvoką aprobavo Europos taryba. Dažnai santrumpa GMO naudojama kalbant tik apie genetiškai modifikuotas maistines kultūras ar iš jų pagamintus maisto produktus. Genetiškai modifikuotas reiškia pasikeitimą tarp genų, juos sujungiant nenatūraliu būdu. Esant natūraliam procesui, žiedadulkės iš vienos rūšies augalo perkeliamos i kitos, panašios rūšies su nauja genetine informacija. Taip atsinaujina genas. Bet jeigu genai perkeliami i kitą augalą dirbtinai, tai nėra natūralus procesas ir todėl vadinamas genetiškai modifikuotu. Ląstelių dalijimosi procesas taip pat vadinamas genetišku. Techniniai augalai mutuoja skirtingai, chemiškai, jie nėra vadinami genetiškai modifikuotais. Toks augalas turi vieną arba daugiau genų, sujungtų tarpusavyje ne klasikiniu, bet dirbtinu būdu. Netgi visiškai negiminingų rūšių genai tokiu būdu gali būti sujungiami su kita rūšimi. Tokiu būdu, išvedami nauji augalai, kurie atsparūs herbicidams, kenkėjams.
Juozas Jagelavičius

Juozas Jagelavičius (1939 m. sausio 12 d. Džiuginėnai, Telšių apskr. – 2000 m. birželio 17 d. Vilnius) – Lietuvos irkluotojas, sporto teisėjas.

Biografija

1965 m. baigė Vilniaus pedagoginį institutą. 1965–1972 m. Kūno kultūros ir sporto komiteto instruktorius, 1972–1976 m. Žalgirio sporto draugijos irklavimo vaikų ir jaunių sporto mokyklos mokymo dalies vedėjas. 1976–1990 m. Kūno kultūros ir sporto komiteto irklavimo vyresnysis treneris. Irklavo keturvietę su vairininku ir be jo bei aštuonvietę valtį.
Sinvu

Istorija

2014 m. gruodžio 25 d. sukūrus naująjį Taojuano miestą, Sinvu tapo vienu iš jo rajonų (区, Qū).
The Piper at the Gates of Dawn

Kilmė

„The Piper at the Gates of Dawn“ yra laikomas vienu iš įtakingiausių kada nors išleistų albumų, padariusių didžiulę įtaką psichodeliniam rokui. Jis taip skiriasi nuo „The Dark Side Of The Moon“ ir „The Wall“, kad sunku patikėti, kad jie sukurti vienos grupės. K. Bereto sąmonės kaita, susijusi su kasdieniniais žvaigždės rūpesčiais, taip pat pastoviu LSD vartojimu, padarė labai sunkias darbo sąlygas įrašant šį albumą. Jis tą pačią melodiją ir žodžius kiekvieną kartą atlikdavo kitaip, net albumo įrašo metu. Gerai, kad albumo prodiuseris Normanas Smitas, daugelį savo garso techninių triukų buvo atidirbęs dar dirbdamas su grupe „The Beatles“ garso operatoriumi. Klausantis kompozicijų „Bike“ arba „Interstellar Overdrive“ stereo efektų, galima tik įsivaizduoti, ką jis galėtų padaryti iš šio albumo, jei jis būtų turėjęs šiuolaikinę skaitmeninę garso technikos studiją.

Albumo viršelis

Pagrindinėje albumo viršelio pusėje pavaizduoti grupės muzikantai, nufotografuoti panaudojus multiplikuojantį filtrą. K. Beretas sukūrė kitos albumo pusės dizainą, vaizduojantį grupės narių siluetus. Gaila, siluetai buvo sumažinti ir apkarpyti 1994 m. leidinyje, nors garso kokybė žymiai geresnė bei išdidinta viršelio fotografija.

Dainų sąrašas

Visus kūrinius parašė Keitas „Sidas“ Beretas, išskyrus tuos, kur pažymėta.
Knituvos valsčius

Knituvos valsčius buvo Žemaitijoje, Ventos aukštupyje Knituvos žemėje.
Super Alibi

Siužetas

Gregas įkūrė firmą, kuri aprūpina savo klientus patikimais alibi. Jis padeda vaikams išsisukti nuo mokyklos, vyrukams nueiti į futbolą ir turėti alibi, o didžiausią paklausą turintis produktas, tai neištikimybės slėpimas. Gregas yra kūrybiškas, moka garantuoti įtaigų pasiteisinimą, ypač neištikimybės atveju. Vyrukas susitinka Floransą. Jie bendrauja ir viskas klojasi puikiai. Tik ji nekenčia melagių, sukčių apgavikų, o jis meluoja, kad dirba skrydžių bendrovėje. Kai mergina jį nori supažindinti su savo tėvais, pasirodo, kad tėvas yra Alibi.com klientas, sukantis romaną su jauna dainininke, o Gregas turi pridengti būsimą uošvį.
Verena Sailer

Biografija

Sailer tarptautinėse aukšto lygio varžybose debiutavo 2004 m. pasaulio jaunimo lengvosios atletikos čempionate. Italijoje vykusiose varžybose 100 m distancijos bėgime sportininkė finale pelnė penktąją vietą. 2006 m. bėgikė pasiekė Europinį normatyvą ir pateko į 2006 m. Europos čempionatą. 100 m bėgimo distancijos pirmame etape bėgike savo grupėje pasiekė tik penktą vietą, bet gavo kelialapį į kitą etapą kaip viena iš greičiausių pralaimėtųjų. Pusfinalio bėgime Sailer liko paskutinė savo grupėje ir galutinėje įskaitoje dalinosi 15-16 vietą. Sportininkė taip pat dalyvavo 4x100 m estafetės rungtyje. Kartu su komanda pasiekusios finalinė bėgimą jo nepabaigė. 2007 m. žiemos sezono metu bėgike pirmą kartą aukšto lygiuos varžybose debiutavo 60 m bėgimo distancijoje. Europos uždarų patalpų čempionate sportininkė pasiekė pusfinalį ir ten savo grupėje liko paskutinė. Vasaros sezono metu lengvaatletė įveikė pasaulinį normatyvą ir debiutavo 2007 m. pasaulio čempionate. 100 m bėgimo distancijoje Sailer pasiekė ketvirtfinalius ir užėmė 24 vietą. Kartu su komanda estafetės varžybose užėmė septintą vietą. po metų bėgikė dalyvavo pasaulio už-darų patalpų čempionate, kur 60 m bėgime finalo pasiekti nepavyko. 2009 m. Sailer pelnė bronzos medalį Europos uždarų patalpų čempionate. Tais pačiais metais ji pelnė kelialapį į 2009 m. pasaulio čempionatą. Individualioje rungtyje Sailer pelnė vienuoliktą vietą, o estafetės rungtyje tapo bronzos prizininke. 2010 m. lengvaatletė dalyvavo 2010 m. Europos čempionate ir pelnė aukso medalį. Sailer tapo pirmąja sujungtos Vokietijos 100 m bėgimo Europos čempione.
Serbentinė pumpurinė kandis

Kovos priemonės

Kasmet anksti pavasarį apgenėti krūmus, pašalinti pažeistas šakas, nepalikti kelmų (pjauti prie pat žemės), nelaikyti tankių krūmų.
Serbentų krūmus purkšti tabako nuoviru arba dulkinti tabako dulkėmis.
Augalus patręšti mineralinėmis ir organinėmis trąšomis. Krūmus auginti tol, kol jie būna produktyviausi (iki 10 metų). Vėliau juos reikia arba atnaujinti, arba išnaikinti ir, laikantis sėjomainos, sodinti naujus.
Sodinti tik sveikus, kenkėjų nepažeistus sodinukus.
Kapas

Kapas – vieta, kurioje palaidotas velionis, paprastai kaip nors pažymėta, išskirta iš aplinkos. Kadangi labiausiai pasaulyje paplitęs mirusiųjų šarvojimo būdas yra palaikų laidojimas žemėn, tai dauguma kapų yra įkasti į žemę, nors būna ir laidojimo urvuose tradicijų. Dažniausiai kapai įrengiami šalia, sudaro kapų grupes (kapines, kapinynus, nekropolius), pavieniai kapai retesni (dažniausiai valdovų, kitų iškilių asmenybių).
Ankstyviausi žinomi paleolitiniai mirusiųjų kapai dažniausiai buvo įrengiami urvuose, o nuo mezolito randami kapinynai. V–IV tūkstm. pr. m. e. Europoje laidota ilguosiuose pilkapiuose, vėliau, V–III tūkstm. Vakarų Europoje ėmė rastis iš akmenų sudaryti megalitiniai kapai, nuo IV a. tūkstm. antros pusės daug kur Eurazijoje, Afrikoje imti statyti dolmenai. Britų salose, Šiaurės Europoje paplito koridoriniai kapai. Nuo III tūkstm. pr. m. e. mirusiuosius imta laidoti pilkapiuose – mirusieji laidoti su įkapėmis, medinis ar akmeninis pomirtinis namelis būdavo užpilamas žemėmis ir apkraunamas akmenimis.
Senovės Egipte mirusieji pradžioje laidoti urviniuose kapuose (hipogėjuose), vėliau antžeminiuose statiniuose – mastabose, o nuo III tūkstm. pr. m. e. faraonų šarvojimui imtos statyti masyvios piramidės. Ankstyvosios krikščionybės laikotarpiu mirusieji laidoti požeminėse nišose – katakombose. Nuo viduramžių ėmė plisti kapinės, kurios pradžioje kūrėsi bažnyčių šventoriuose. Krikščionių šventųjų kūnai paprastai būdavo laidojami bažnyčiose, tam tyčia įrengtose kriptose, relikvijoriuose, sarkofaguose. Taip dažnai laidoti ir įvairūs krikščionių valdovai, didikai. Paprastų žmonių kapus paprastai žymi antkapinis paminklas arba tiesiog kryžius, nors turtingesnieji paprastai įsirengdavo šeimos koplyčias.
Islamo pasaulyje paprastų žmonių kapai būna nedideli, be ryškesnės architektūros, tuo tarpu iškilių valdovų, karališkų šeimų, žymių sufijų kapai pažymimi didingais statiniais – mauzoliejais. Indijoje dauguma hinduistų velionių kūnų yra deginami, o pelenai išbarstomi į upes, tačiau iškilių jogų, mokytojų kūnai yra laidojami žemėn (tikima, kad jie įveikė persikūnijimų grandinę, todėl jų nebereikia nuskaistinti ugnimi), o toje vietoje pastatomos šventyklos, vadinamos samadhi. Budistai panašiu principu stato stūpas.
Bukavu

Istorija

Gyvenvietė belgų oficialiai įkurta 1901 m. ir pavadinta Kostermanviliu (Costermansville). Miestas buvo Kivu provincijos sostine, populiaria europiečių poilsiaviete. 1966 m. Kostermanvilis pervadintas į Bukavu. Ruandos genocido metu į miestą suplūdo hutų pabėgėliai, vėliau čia įsiplieskė karai ir grubūs žmogaus teisių pažeidimai.
Ilgižiai III

Aplinkinės gyvenvietės

Ilgižiai II – 2 km
Ilgižiai I – 2 km
Ilgižiukai – 1 km
Lepšiškė – 2 km
Pašušvys – 8 km
Rimgailai – 1,5 km
BETYGALA – 9 km
Žibuliai – 1 km
Ročiai – 2,5 km
Kananėja

Istorija

Pirmieji europiečiai į Kananėją atvyko 1760 m. Jėzuitų vienuoliai atrado aukso ir sidabro telkinių. XIX a. vyko mūšiai su indėnais, o 1889 m. atidaryta vario kasykla.
Tėvynei ir Laisvei/LNNK

„Tėvynei ir Laisvei“ / Latvijos Nacionalinės Nepriklausomybės Sąjūdis (Tēvzemei un Brīvībai/Latvijas Nacionālās Neatkarības Kustība) – latvių tautinės krypties politinė partija.
Latvijos Nacionalinės Nepriklausomybės Sąjūdis įsikūrė 1988 m. ir faktiškai atitiko Lietuvos Laisvės Lygą. Tikslas – Latvijos nepriklausomybė. Šiuo požiūriu, skyrėsi nuo Latvijos Liaudies Fronto, siekusio dalinės autonomijos Tarybų Sąjungos sudėtyje. Lyderiai – Einaras Repšė ir Juris Duobelis (Juris Dobelis).
Tautinė partija „Tėvynei ir Laisvei“ įsikūrė 1993 m. iš radikaliųjų Latvijos Liaudies Fronto atstovų ir faktiškai atitiko Lietuvių tautininkų sąjungą.
1997 m. abi šios politinės organizacijos susijungė, sudarydamos vieną partiją. Šiandieninis jos vadovas – Robertas Zylė (Roberts Zīle).
2006 m. Saeimos rinkimuose ši partija gavo 8 vietas.
Barbastras

Istorija

Barbastro pavadinimas yra kilęs iš senosios Barbitanijos, buvusios romėnų gyvenvietės, kurioje IX a. buvo pastatyta pilis aukščiausioje miesto dalyje šiandien vadinamoje Tarpsienio rajonu. Po trijų amžių miestas buvo nuvargintas ir nuniokotas karų. 1064 m. popiežius Aleksandras I, kartu su prancūzų kariuomene per pirmąjį istorijoje kryžiaus žygį užkariavo musulmonų užimtą Barbastrą. Po vienerių metų, 1064 m. taifų valdovai padėjo atstatyti suniokotą miestą. XVI a. prasidėjo miesto plėtra iki priemiesčių ir didelių dvarų statyba, kurie buvo Aragono atgimimo civilinės arhcitektūros pavyzdžiai, ir didinga katedra kuri buvo tarsi ekonominės gerovės susigrąžinimo simbolis. Nuo tada, Barbastras augo ir vystėsi, tapdamas "labai kilniu, ištikimu ir garsiu" miestu, kurį šiandien pražįstame.
Edita Brukštuvienė

Biografija

1992 m. baigė Vilniaus pedagoginį universitetą, biologė, žemės ūkio pagrindų mokytoja. UAB „Birvėtos tvenkiniai“ direktorė.
Lietuvos socialdemokratų partijos Ignalinos rajono skyriaus narė, Dysnos grupės pirmininkė. 2003–2007 m., 2007–2011 m. ir nuo 2011 m. Ignalinos rajono savivaldybės tarybos narė. 
Buvo Lietuvos žuvininkų sąjungos revizorė, Lietuvos žuvininkų asociacijos tarybos narė. 2002 m. Nacionalinės akvakultūros ir žuvų produktų gamintojų asociacijos pirmininkė.
Vadovauja įmonei "Birvėtos tvenkiniai".
Sutuoktinis Kęstutis, vaikai Tautvydas, Vykintas, Goda Marija.
Engesa

Engesa, Engenheiros Especializados S/A – Brazilijos kompanija, veikusi žemės ūkio ir karinės technikos srityse. Specializavosi gaminti karinius automobilius, šarvuotąsias kovos mašinas ir civilinius sportinius visureigius.
Engesa įkurta 1963 m. kaip privati kompanija, tada ji perdirbinėjo komercinių sunkvežimių važiuokles į visų varomųjų ratų sistemą. Kompanija taip pat remontavo ir modernizavo pasenusias šarvuotąsias kovos mašinas ir tankus, kuriuos Brazilijos armija buvo įsigijusi po Antrojo pasaulinio karo ir jo metais.
Pirmoji Engesos būstinė buvo San Paule. 1985 m. kompanija perkėlė būstinę į Barueri. Kompanijos gamykla buvo San Žozė dos Kampose.
Engesa vadovavo grupei Brazilijos kompanijų, kurios veikė įvairiuose ekonomikos sektoriuose ir eksportavo į 37 pasaulio šalis. Į grupę įėjo Engesa Electronics (kompanijos Philips Brazilijos padalinys), FNV (Fábrica Nacional de Vagões 'Nacionalinė vagonų gamykla'). Grupėje tyrimais ir konstravimu užsiėmė kompanija Engepeq. 9-tąjį dešimtmetį Engesoje dirbo virš 5 tūkst. žmonių. Iki 1993 m. kompanija buvo pagaminusi Brazilijos kariuomenei ir eksportui virš 3300 šarvuočių.
Engesos bankrotas buvo paskelbtas 1993 m. spalį. Kompanijos problemos prasidėjo praradus $200 milijonų Irake ir nepasisekus parduoti EE-T1 Osório tanką, kurio kūrimą finansavo iš savo lėšų. 2001 m. kompanijos gamykla San Žozė dos Kampose buvo parduota kompanijai Embraer.
Mauricijus

Kalba

Oficiali Mauricijaus kalba yra anglų, kuria tvarkomi visi oficialūs administraciniai dokumentai. Švietimo sistemoje taip pat naudojama prancūzų kalba, kuri dominuoja ir žiniasklaidoje bei verslo reikaluose.
Plačiausiai vartojama kalba yra Mauricijaus kreolų, kuri tarimu gana panaši į prancūzų, tačiau turi pastebimų skirtumų. Mauricijaus kreolų kalba yra laikoma gimtąja salos gyventojų kalba.
Mauricijuje vartojama ir daugiau kalbų, pavyzdžiui, Hindi ir urdu kalbos, įvairūs kinų kalbos dialektai, mečetėse mokoma arabų kalbos.

Religija

Plačiausiai išpažįstamos religijos Mauricijuje yra hinduizmas (48 %), katalikybė (23,6 %), islamas (16,6 %) ir kitos krikščionybės atšakos (8,6 %).
Sergejus Vavilovas

Sergejus Vavilovas (rus. Серге́й Ива́нович Вави́лов; 1891 m. kovo 24 d. Maskvoje – 1951 m. sausio 25 d. Maskvoje) – tarybinis fizikas, fizinės optikos mokslo mokyklos kūrėjas buvusioje Tarybų Sąjungoje. TSRS Mokslų akademijos prezidentas (1945-1951 m.), keturiskart Stalino premijos laureatas. Rusų genetiko Nikolajaus Vavilovo jaunesnysis brolis.

Mokslinė veikla

S. Vavilovo pagrindinė tyrinėjimų sritis buvo optika, ypač liuminescencijos reiškiniai ir praktinis jos panaudojimas. Jis – mikrooptikos mokslo krypties pradininkas, vienas netiesinės optikos mokslo kūrėjų. Kartu su savo aspirantu P. Čerenkovu 1934 m. atrado reiškinį, pavadintą Vavilovo-Čerenkovo spinduliavimu. Už šį atradimą 1958 m., jau po S. Vavilovo mirties, Pavelas Čerenkovas buvo apdovanotas Nobelio premija.
Parašė mokslo istorijos darbų, daug dirbo populiarinant mokslą. Buvo pirmasis „Žinijos“ draugijos valdybos pirmininkas (nuo 1947 m.), Didžiosios tarybinės enciklopedijos vyriausiasis redaktorius (nuo 1949 m.).
Mirė nuo infarkto. Palaidotas Novodevičės kapinėse Maskvoje.
2000 m. Mežezero zoninis turnyras

2000 m. Mežezero zoninis turnyras – tai FIDE atrankos į 2000 m. Pasaulio šachmatų čempionatą varžybos, vykusios 2000 m. birželio 6-18 d. Latvijos Pliavinių savivaldybės Mežezero poilsio centre. Trys geriausiai pasirodę dalyviai pateko į rudenį vyksiantį 2000 m. FIDE pasaulio šachmatų čempionatą Delyje.

Dalyvių atranka

Turnyre dalyvavo šachmatininkai iš Baltijos šalių: keturi Estijos, penki Latvijos bei penki Lietuvos žaidėjai.

Rezultatai

Turnyro nugalėtoju tapęs estų didmeistris Janas Ehlvestas (10 taškų iš 13-kos galimų) ir antroje likęs Lietuvos didmeistris Aloyzas Kveinys  (8. 5 taško)  iš karto pateko į 2000 m. FIDE pasaulio čempionatą. Du Estijos šachmatininkai: tarptautinis meistras Kaidas Kulaotsas ir  didmeistris Michailas Ryčagovas buvo surinkę po 8 taškus bei dalijosi 3-4 vietomis. Dėl trečiojo kelialapio jie tarpusavyje žaidė mačą. Po trijų lygiųjų, ketvirtojoje partijoje nugalėjęs, M. Ryčagovas laimėjo šį mačą  rezultatu - 2,5:1,5 ir taip pat pateko į pasaulio čempionato varžybas.
Maninita

Maninita – sala Tongoje, Vava'u salyno pačiuose pietuose. Plotas 0,52 km². Negyvenama. Sala koralinės kilmės, 5 m aukščio. Apaugusi tropiniais miškais, vyrauja ratiklių genties augalai. Maninita – svarbi paukščių perimvietė. Saloje peri 18 rūšių paukščiai (kai kurios – endeminės).
Nakvynės namai

Nakvynės namai, hostelis − ekonominės klasės apgyvendinimo ir nakvynės paslaugas teikianti įstaiga, bendrabučio tipo viešbutis.
Paprastai suteikiama lova ir rakinama daiktų saugojimo spinta ar skrynia prie jos, apgyvendinama viename kambaryje su kitais nakvynės namų svečiais; dalis kambarių gali būti privatūs. Patogumai bendri visiems svečiams: vonia, tualetas, virtuvė, terasa ir kiti įstaigos patogumai bei privalumai.

Lietuva

Miesto (rajono) nakvynės namai Lietuvoje teikia apgyvendinimo ir socialines paslaugas asmenims, neturintiems gyvenamosios vietos.

Kaunas

Kauno nakvynės namai yra nestacionari socialinių paslaugų įstaiga, pavaldi Kauno miesto savivaldybės administracijos Socialinių reikalų departamento Socialinių paslaugų skyriui. Pagrindinis tikslas - nuosekli ir kompleksiška suaugusių socialinės rizikos asmenų, atsidūrusių socialinėje atskirtyje, socialinė adaptacija, reabilitacija ir integracija į visuomenę.
ENAER

ENAER – Čilės lėktuvų gamybos kompanija, įkurta 1930 m. Čilės oro pajėgos pradžioje kompaniją aprūpino kapitalu, personalu ir ištekliais, kad ši vykdytų savo pagrindinę paskirtį – remontuotų Čilės oro pajėgų lėktuvus.

Istorija

Čilės oro pajėgų dalis Techninės priežiūros sparnas (isp. Ala de Mantenimiento) buvo įkurtas 1930 m., tada vadinosi Maestranza Central de Aviación ('Centrinės aviacijos dirbtuvės').

1984 m. kovo 16 d. sparnas buvo transformuotas į kompaniją ENAER (Empresa Nacional de Aeronáutica de Chile 'Nacionalinė Čilės aeronautikos įmonė').
XX a. 9-to dešimtmečio pradžioje tuometinė Ala de Mantenimiento pasirašė sutartį su Piper Aircraft, pagal kurią Čilės oro pajėgoms ėmė gaminti Dakota lėktuvus. Keletas tokių lėktuvų buvo pagaminti šalies aeroklubams. Be Dakotų ANAER pagamino po nedaug Piper Archer ir Piper Warrior lėktuvų. Po to imta gaminti karinius mokomuosius lėktuvus T-35 Pillán, gautus modifikuojant lėktuvą Piper Saratoga.
Rudnia (Dieveniškės)

Pavadinimo kilmė

Kaimo pavadinimas tikriausiai slaviškos kilmės (nuo gudų arba lenkų kalbų) ir reiškia „balų rūdos apdorojimo vieta“.
Magaye Gueye

Klubinė karjera

Giuje gimė išeivių iš Senegalo šeimoje ir pradėjo treniruotis su mėgėjiška „US Lognes“ komanda Paryžiaus priemiestyje. Nuo 12 metų jis priklausė „RC Strasbourg“ jaunimo komandai, o pagrindinėje sudėtyje debiutavo 2008 m. lapkritį ir, nepaisant kelių traumų, sėkmingai joje įsitvirtino.
2010 m. birželį jis už 1 mln. svarų sterlingų persikėlė į „Everton FC“, tačiau aikštelėje pasirodydavo retai, dažniausiai po keitimo. 2012–13 m. sezone Giuje buvo paskolintas Brest klubui, kuriame sužaidė 7 rungtynes.

Tarptautinė karjera

Karjeros pradžioje Giuje sėkmingai atstovavo Prancūzijos jaunimo rinktinėms, rungtyniaudamas U–19 sudėtyje per 15 rungtynių pelnė 6 įvarčius, tačiau nesulaukė kvietimo į nacionalinę komandą. 2012 m. jis gavo leidimą rungtyniauti Senegalo rinktinėje ir su šios šalies U–23 komanda dalyvavo Londono olimpinėse žaidynėse.
Kastytis Matulevičius

Biografija

1987 m. baigė Kauno medicinos institutą, gydytojas – chirurgas, 2002 m. baigė Vilniaus universitetą, teisininkas.
1988–1992 m. Kaišiadorių rajono centrinės ligoninės gydytojas chirurgas. Nuo 1992 m. VšĮ Visagino ligoninės vyriausiasis gydytojas.
2003–2004 m., 2007 m. ir 2011 m. (mandato atsisakė) Visagino savivaldybės tarybos narys. 
1995 m. Lietuvos liberalų sąjungos, 2003 m. Liberalų ir centro sąjungos, 2008 m. Lietuvos Respublikos liberalų sąjūdžio Visagino skyriaus narys.
Sutuoktinė Skaistė, vaikai Jonas, Austėja, Joris.
Kęstutis Povilaitis (1968)

Biografija

1993 m. baigė Lietuvos žemės ūkio akademiją, inžinierius hidrotechnikas.
Kauno rajono savivaldybės administracijos kelių ir transporto skyriaus vedėjas
Lietuvos socialdemokratų partijos Kauno rajono skyriaus narys. 2011 m. Kauno rajono savivaldybės tarybos narys, išrinktas, bet atsisakė mandato. 2015–2016 m. Kauno rajono savivaldybės vicemeras.
Garliavos seniūnaitijos seniūnaitis, visuomeninės organizacijos prie Kauno rajono policijos komisariato narys.